**Z Á P I S N I C A**

zo zasadnutia Rady rodičov pri Obchodnej akadémii D. M. Janotu Čadca, ktorá sa konala 14. novembra 2014 o 15.45 h v učebni D

**Prítomní:** podľa prezenčnej listiny

**Program:** 1. Správa o výchovno-vzdelávacej činnosti za šk. rok 2013/2014

 2. Plán práce na šk. rok 2014/2015

1. Školský poriadok platný od 1. septembra 2014
2. Projektová činnosť školy
3. Aktivity žiakov za september - október 2014
4. Voľba zástupcov rodičov do Rady školy
5. Občianske združenie pri OA D. M. Janotu Čadca
6. Rôzne, diskusia
7. Záver

**ad 1)**

Správu o výchovno-vzdelávacej činnosti za šk. rok 2013/2014 predložila prítomným p. riaditeľka Ing. Jitka Konáriková. Oboznámila rodičov s obsahom jednotlivých bodov, a to:

* základné identifikačné údaje, údaje o vedúcich zamestnancoch školy,
* údaje o Rade školy a iných poradných orgánoch,
* údaje o počte žiakov školy, OTV, údaje o prijímaní žiakov na vzdelávanie, údaje o klasifikácii žiakov a ich výsledkoch, údaje o ukončení štúdia (PFEČ, PFIČ MS),
* údaje o študijných odboroch,
* údaje o počte zamestnancoch školy, údaje o ďalšom vzdelávaní zamestnancoch školy, údaje o odbornosti vyučovania,
* údaje o výchovnom poradenstve a prevencii,
* údaje o aktivitách a prezentácii školy, údaje o projektoch školy,
* údaje o inšpekčnej činnosti,
* údaje o MTZ školy (budovy, športoviská, ŠJ), údaje o koncepčnom zámere rozvoja školy,
* údaje o uplatnení žiakov na pracovnom trhu,
* informácie o voľno-časových aktivitách žiakov v škole

V závere upozornila rodičov na detailnejšie informácie zo správy na web-ovej stránke školy.

**ad 2)**

P. riaditeľka informovala prítomných o cieľoch rozvoja školy v nasledujúcom školskom roku v oblastiach vzdelávania (zvyšovať kvalitu vzdelávacieho procesu, rozvíjať kľúčové, všeobecné a odborné kompetencie), výchovy (účinne bojovať proti šíreniu legálnych a nelegálnych drog, alkoholu a iným sociálno-patologickým javom, vychovávať žiakov v duchu humanizmu, tolerancie a vzťahu k ŽP, pestovať u žiakov, etiku v komunikácií a konaní, sebaprezentácii), vzdelávania pedagógov(podporovať kontinuálne vzdelávanie a zvyšovať profesionalitu pedagógov), technicko-ekonomickej(modernizovať učebné pomôcky, dopĺňať školskú knižnicu o odbornú i spoločensko-vednú literatúru, modernizovať počítače, skvalitňovať podmienky vyučovacieho procesu, modernizovať šatne, získavať FZ z grantov EÚ ŽSK, spolupracovať s rodičmi), ďalšie úlohy a akcie(tradičné akcie školy, súťaže, exkurzie, výlety, krúžky, charitatívne činnosti, aktivity ŽŠR, zasadnutia PR a pracovných porád, Rady školy, Rady rodičov, ZRPŠ)

**ad 3)**

P. riaditeľka informovala prítomných o základnej školskej legislatíve, ktorá je súčasne na web-ovej stránke školy. Upozornila na úpravu školského poriadku od 1. novembra 2014 v bodoch:

- Práva a povinnosti žiakov – žiak je povinný prezúvať sa okrem obdobiaod 01. 09. -

 15. 10. a 15. 5. – 30. 6. príslušného šk. roka.

- Ochrana majetku žiaka – v tomto školskom roku sa pristúpilo k uzamykaniu budovy školy.

**ad 4)**

Vyučujúci a žiaci našej školy sú zapojení do rôznych projektov, z ktorých sa pokračuje v projektoch - Elektronizácia vzdelávacieho systému reg. školstva, Medzinárodná obchodná hra v rámci EÚ (EEBG), Environmentálna výchova žiakov „Zelená škola“, Trzymaj Forme – poľsko-slovenský projekt, Záložka do knihy spája.

V šk. roku 2014/2015 je podaný na Úrad vlády nový projekt - Podpora rozvoja športu na r. 2014 – Nákup športovej výbavy, vyučujúci pracujú na príprave projektu - Erasmus+ – mobilita žiakov (cudzie jazyky).

**ad 5)**

P. riaditeľka informovala zúčastnených rodičov o aktivitách žiakov, ktoré absolvovali v priebehu septembra – novembra 2014:

a) Súťaže:

Župná kalokagatia - kraj - 2. miesto

Cezpoľný beh (družstvo) – okres - 2. miesto

Bedmintonový turnaj - 1. miesto (CH + D), postup na kraj

Žonglovanie s loptou, skok cez švihadlo – kraj 2. miesto, postup na celoštátne

Slávnostná certifikácia za prácu v projekte „Zelená škola“ v BA

b) Charitatívne činnosti:

Deň nezábudiek – 628,54 € vyzbierané

Biela pastelka - 278,68 € vyzbierané

c) Osveta:

Svetový deň mlieka – pekný mliečny pult, podpora – Mliečny program na škole

Svetový deň bez áut, Svetový deň jazykov, Deň zdravej výživy, Etnofilm v DK

d) Prednášky:

Štúdium v zahraničí, Trestno-právna zodpovednosť, prednáška medikov z LF Martin, kyberšikanovanie, Fórum života, bankové produkty, dopravná výchova, Úcta k životu, prednáška RÚVZ – AIDS, prednáška „Ako sa učiť“

e) Exkurzie:

 Spiš - východné Slovensko, Orava, Mincovňa Kremnica, VAPAC Bratislava, SND

 Bratislava

f) Beseda:

 Misionár R. Ballek, beseda k dejinám Čadce

g) Časopis:

 MIKS – pripravuje redakčná rada na škole

**ad 6)**

Z Rady rodičov sú volení zástupcovia do Rady školy, v ktorej pracujú aj zástupcovia zriaďovateľa ŽSK, pedagogickí, nepedagogickí zamestnanci a študenti. V minulom školskom roku zaniklo členstvo rodičom absolventov OA p. Kataríne Hlavovej, p. JUDr. Jozefovi Šamajovi, p. Mgr. Vladimírovi Vlčkovi. Voľbou boli jednohlasne zvolení noví zástupcovia:

|  |  |  |  |  |
| --- | --- | --- | --- | --- |
| **P. č.** | **Meno a priezvisko** | **Za** | **Proti** | **Zdržal sa** |
| 1. | Miroslav Gacík (1. A) | 12 | - | - |
| 2. | Bc. Lenka Vaňková (1. B) | 12 | - | - |
| 3. | Janka Mičáková (2. D) | 12 | - | - |

**ad 7)**

P. Ing. M. Kupková informovala rodičov o hospodárení s prostriedkami OZ, o príjmoch, výdavkoch, a zostatku peňažných prostriedkov OZ v pokladnici a na bankovom účte za kalendárny rok 2013.

**ad 8)**

* schválenie príspevku do Občianskeho združenia vo výške 20,- € v šk. roku 2014/15
* žiadosť o sponzorské príspevky do Občianskeho združenia
* žiadosť o pomoc pri organizovaní 70. výročia založenia školy
* žiadosť o pomoc pri vydaní pamätnej knihy pri príležitosti výročia založenia školy

Zapísala:

Ing. Angelika Fekulová

Čadca 24. novembra 2014

 Ing. Jitka Konáriková

 riaditeľka školy